### NN 15/2015 (6.2.2015.), Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2015. godini

VLADA REPUBLIKE HRVATSKE

283

Na temelju članka 143. Zakona o odgoju i obrazovanju u osnovnoj i srednjoj školi (»Narodne novine«, br. 87/2008, 86/2009, 92/2010, 105/2010, 90/2011, 16/2012, 86/2012, 94/2013 i 152/2014), Vlada Republike Hrvatske je na sjednici održanoj 5. veljače 2015. godine donijela

ODLUKU

O KRITERIJIMA I MJERILIMA ZA UTVRĐIVANJE BILANČNIH PRAVA ZA FINANCIRANJE MINIMALNOG FINANCIJSKOG STANDARDA JAVNIH POTREBA OSNOVNOG ŠKOLSTVA U 2015. GODINI

I.

Ovom Odlukom utvrđuju se ukupna bilančna prava za financiranje minimalnog financijskog standarda javnih potreba osnovnog školstva i kriteriji i mjerila za utvrđivanje bilančnih prava županijama, Gradu Zagrebu i gradovima za:

– materijalne i financijske rashode,

– rashode za materijal i dijelove za tekuće investicijsko održavanje i usluge tekućeg i investicijskog održavanja (u daljnjem tekstu: tekuće i investicijsko održavanje),

– rashode za nabavu proizvedene dugotrajne imovine i dodatna ulaganja na nefinancijskoj imovini.

MATERIJALNI I FINANCIJSKI RASHODI

II.

Županijama, Gradu Zagrebu i gradovima priznaju se bilančna prava za financiranje materijalnih i financijskih rashoda osnovnog školstva u visini koja osigurava minimalni financijski standard osnovnih škola.

Obračun ovih prava izvršen je prema kriterijima i mjerilima iz ove Odluke, a sredstva se mogu koristiti samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa javnih potreba osnovnoškolskog odgoja i obrazovanja (skupina 32 i 34).

Kriterij za utvrđivanje iznosa ukupnih bilančnih prava za financiranje materijalnih i financijskih rashoda u 2015. godini je iznos bilančnih prava za 2014. godinu, sukladno Smjernicama ekonomske i fiskalne politike Vlade Republike Hrvatske za razdoblje 2015. – 2017. godine i uputi Ministarstva financija za izradu proračuna jedinica lokalne i područne (regionalne) samouprave za 2015. godinu.

Rashodi za tekuće i investicijsko održavanje, sukladno Računskom planu za proračunsko računovodstvo, odnose se na odjeljak 3224 – Materijal i dijelovi za tekuće i investicijsko održavanje i odjeljak 3232 – Usluge tekućeg i investicijskog održavanja.

Županijama, Gradu Zagrebu i gradovima dodijeljeni rashodi za tekuće i investicijsko održavanje planirani su i osigurani na osnovi prosječnih kalkulativnih cijena kako slijedi: po učeniku 55,62 kuna godišnje, po razrednom odjelu 974,61 kuna godišnje, po školskoj zgradi 7.404,47 kuna godišnje.

PRIKAZ BILANČNIH PRAVA ZA MATERIJALNE I FINANCIJSKE RASHODE I RASHODE ZA TEKUĆE I INVESTICIJSKO ODRŽAVANJE ZA 2015. GODINU

– u kunama –

|  |  |  |  |  |
| --- | --- | --- | --- | --- |
| Red. br. | Nositelj financiranja | Materijalni i financijski  rashodi bez rashoda za  tekuće i investicijsko održavanje | Rashodi za tekuće i investicijsko  održavanje | UKUPNO |
| 0 | 1 | 2 | 3 | 4=3+2 |
| ŽUPANIJE | | | | |
| 1. | Zagrebačka | 33.976.644 | 2.297.473 | 36.274.117 |
| 2. | Krapinsko-zagorska | 20.533.151 | 1.787.188 | 22.320.339 |
| 3. | Sisačko-moslavačka | 24.481.560 | 1.280.188 | 25.761.748 |
| 4. | Karlovačka | 16.619.362 | 994.926 | 17.614.288 |
| 5. | Varaždinska\* | 32.720.067 | 1.710.404 | 34.430.471 |
| 6. | Koprivničko-križevačka | 10.241.394 | 1.031.765 | 11.273.159 |
| 7. | Bjelovarsko-bilogorska | 16.347.641 | 1.596.664 | 17.944.305 |
| 8. | Primorsko-goranska | 21.251.094 | 1.815.656 | 23.066.750 |
| 9. | Ličko-senjska | 10.609.671 | 683.485 | 11.293.156 |
| 10. | Virovitičko-podravska | 12.170.401 | 1.226.426 | 13.396.827 |
| 11. | Požeško-slavonska | 13.371.080 | 984.323 | 14.355.403 |
| 12. | Brodsko-posavska | 19.286.008 | 1.579.176 | 20.865.184 |
| 13. | Zadarska | 20.633.347 | 1.751.353 | 22.384.700 |
| 14. | Osječko-baranjska | 36.525.290 | 3.350.445 | 39.875.735 |
| 15. | Šibensko-kninska | 12.386.595 | 708.251 | 13.094.846 |
| 16. | Vukovarsko-srijemska | 24.585.689 | 2.023.211 | 26.608.900 |
| 17. | Splitsko-dalmatinska | 46.643.462 | 4.197.346 | 50.840.808 |
| 18. | Istarska | 14.817.270 | 1.110.296 | 15.927.566 |
| 19. | Dubrovačko-neretvanska | 14.847.970 | 1.255.219 | 16.103.189 |
| 20. | Međimurska | 13.988.277 | 1.312.769 | 15.301.046 |
| 21. | Grad Zagreb | 85.136.573 | 7.565.031 | 92.701.604 |
|  | **UKUPNO ŽUPANIJE** | **501.172.546** | **40.261.595** | **541.434.141** |

|  |  |  |  |  |
| --- | --- | --- | --- | --- |
| GRADOVI | | | | |
| 1. | Velika Gorica | 9.644.437 | 841.837 | 10.486.274 |
| 2. | Samobor | 6.387.289 | 471.519 | 6.858.808 |
| 3. | Vrbovec | 3.141.851 | 263.637 | 3.405.488 |
| 4. | Zaprešić | 2.275.615 | 221.314 | 2.496.929 |
| 5. | Krapina | 1.471.203 | 170.293 | 1.641.496 |
| 6. | Sisak | 6.494.704 | 546.113 | 7.040.817 |
| 7. | Kutina | 3.782.711 | 386.993 | 4.169.704 |
| 8. | Karlovac | 7.941.443 | 632.919 | 8.574.362 |
| 9. | Varaždin | 5.792.274 | 502.572 | 6.294.846 |
| 10. | Koprivnica | 5.138.978 | 374.945 | 5.513.923 |
| 11. | Križevci | 3.723.120 | 388.808 | 4.111.928 |
| 12. | Đurđevac | 1.331.734 | 127.160 | 1.458.894 |
| 13. | Bjelovar | 4.796.753 | 463.148 | 5.259.901 |
| 14. | Rijeka | 12.821.630 | 1.181.244 | 14.002.874 |
| 15. | Crikvenica | 1.124.710 | 134.645 | 1.259.355 |
| 16. | Opatija | 873.279 | 89.333 | 962.612 |
| 17. | Gospić | 2.987.898 | 205.930 | 3.193.828 |
| 18. | Virovitica | 3.640.729 | 333.914 | 3.974.643 |
| 19. | Požega | 4.015.033 | 238.770 | 4.253.803 |
| 20. | Slavonski Brod | 9.251.661 | 866.558 | 10.118.219 |
| 21. | Zadar | 6.742.559 | 894.526 | 7.637.085 |
| 22. | Osijek | 11.744.480 | 970.552 | 12.715.032 |
| 23. | Šibenik | 5.851.314 | 530.590 | 6.381.904 |
| 24. | Vinkovci | 4.480.793 | 456.391 | 4.937.184 |
| 25. | Makarska | 1.488.250 | 228.373 | 1.716.623 |
| 26. | Split | 14.095.560 | 1.655.548 | 15.751.108 |
| 27. | Pula-Pola | 7.306.681 | 681.907 | 7.988.588 |
| 28. | Labin | 1.964.095 | 186.916 | 2.151.011 |
| 29. | Pazin | 5.099.468 | 254.161 | 5.353.629 |
| 30. | Poreč-Parenzo | 2.689.583 | 230.495 | 2.920.078 |
| 31. | Rovinj-Rovigno | 1.716.526 | 182.848 | 1.899.374 |
| 32. | Umag-Umago | 2.425.330 | 180.985 | 2.606.315 |
| 33. | Dubrovnik | 5.268.581 | 451.339 | 5.719.920 |
| 34. | Čakovec | 3.518.230 | 426.541 | 3.944.771 |
|  | **UKUPNO GRADOVI** | **171.028.502** | **15.772.824** | **186.801.326** |
|  | **SVEUKUPNO RH** | **672.201.048** | **56.034.419** | **728.235.467** |

\* U Varaždinskoj županiji materijalni i financijski rashodi su uvećani za 3.000.000 kuna (najam – JPP), a istovremeno za isti iznos su umanjeni rashodi za nabavu proizvedene dugotrajne imovine i dodatna ulaganja na nefinancijskoj imovini.

RASHODI ZA NABAVU PROIZVEDENE DUGOTRAJNE IMOVINE I DODATNA ULAGANJA NA NEFINANCIJSKOJ IMOVINI

III.

Rashodi za nabavu proizvedene dugotrajne imovine i dodatna ulaganja na nefinancijskoj imovini, sukladno Računskom planu za proračunsko računovodstvo, odnose se na skupinu 42 – Rashodi za nabavu proizvedene dugotrajne imovine i skupinu 45 – Rashodi za dodatna ulaganja na nefinancijskoj imovini.

Županijama, Gradu Zagrebu i gradovima dodijeljeni rashodi za nabavu proizvedene dugotrajne imovine i dodatna ulaganja na nefinancijskoj imovini planirani su i osigurani na osnovi prosječnih kalkulativnih cijena kako slijedi: po učeniku 170,12 kuna godišnje, po razrednom odjelu 2.981,07 kuna godišnje i po školskoj zgradi 4.884,89 kuna godišnje.

PRIKAZ BILANČNIH PRAVA ZA RASHODE ZA NABAVU PROIZVEDENE DUGOTRAJNE IMOVINE I DODATNA ULAGANJA NA NEFINANCIJSKOJ IMOVINI ZA 2015. GODINU

– u kunama –

|  |  |  |  |  |  |
| --- | --- | --- | --- | --- | --- |
| Red. br. | Nositelj financiranja | Opseg djelatnosti | | | Rashodi za nabavu proizvedene dugotrajne imovine i dodatna ulaganja na nefinancijskoj imovini |
| Broj učenika u šk. god. 2014./2015. (izvor E-matica) | Broj razrednih odjela u šk. god. 2014. /2015. (izvor E-matica) | Broj građevina šk. god. 2014. /2015. |
| 0 | 1 | 2 | 3 | 4 | 5 |
| 1. | Zagrebačka | 14.232 | 755 | 104 | 5.179.930 |
| 2. | Krapinsko-zagorska | 9.343 | 594 | 93 | 3.814.511 |
| 3. | Sisačko-moslavačka | 6.913 | 410 | 67 | 2.725.588 |
| 4. | Karlovačka | 4.647 | 315 | 58 | 2.012.924 |
| 5. | Varaždinska\* | 10.856 | 634 | 66 | 1.059.258 |
| 6. | Koprivničko-  -križevačka | 4.367 | 308 | 66 | 1.983.500 |
| 7. | Bjelovarsko-bilogorska | 6.633 | 462 | 105 | 3.018.595 |
| 8. | Primorsko-goranska | 9.536 | 597 | 95 | 3.866.058 |
| 9. | Ličko-senjska | 2.464 | 196 | 48 | 1.237.948 |
| 10. | Virovitičko-podravska | 4.931 | 316 | 87 | 2.205.882 |
| 11. | Požeško-slavonska | 4.313 | 270 | 65 | 1.856.148 |
| 12. | Brodsko-posavska | 7.415 | 483 | 94 | 3.160.499 |
| 13. | Zadarska | 7.410 | 508 | 114 | 3.331.874 |
| 14. | Osječko-baranjska | 15.775 | 1.018 | 200 | 6.695.400 |
| 15. | Šibensko-kninska | 3.995 | 248 | 33 | 1.580.149 |
| 16. | Vukovarsko-  -srijemska | 11.743 | 722 | 90 | 4.589.729 |
| 17. | Splitsko-dalmatinska | 22.781 | 1.320 | 222 | 8.895.035 |
| 18. | Istarska | 5.134 | 360 | 64 | 2.259.230 |
| 19. | Dubrovačko-  -neretvanska | 6.716 | 464 | 58 | 2.809.087 |
| 20. | Međimurska | 7.446 | 451 | 62 | 2.914.062 |
| 21. | Grad Zagreb | 56.269 | 2.606 | 256 | 18.591.865 |
|  | **UKUPNO ŽUPANIJE** | **222.919** | **13.037** | **2.047** | **83.787.272** |

|  |  |  |  |  |  |
| --- | --- | --- | --- | --- | --- |
| 1. | Velika Gorica | 5.948 | 304 | 29 | 2.059.800 |
| 2. | Samobor | 3.246 | 177 | 16 | 1.158.028 |
| 3. | Vrbovec | 1.618 | 87 | 12 | 593.232 |
| 4. | Zaprešić | 1.824 | 85 | 5 | 588.120 |
| 5. | Krapina | 1.124 | 65 | 6 | 414.297 |
| 6. | Sisak | 3.445 | 189 | 23 | 1.261.849 |
| 7. | Kutina | 2.196 | 135 | 18 | 863.963 |
| 8. | Karlovac | 4.049 | 236 | 24 | 1.509.598 |
| 9. | Varaždin | 3.559 | 191 | 16 | 1.253.010 |
| 10. | Koprivnica | 2.701 | 147 | 11 | 951.454 |
| 11. | Križevci | 2.022 | 124 | 21 | 816.225 |
| 12. | Đurđevac | 734 | 43 | 6 | 282.366 |
| 13. | Bjelovar | 3.022 | 166 | 18 | 1.096.898 |
| 14. | Rijeka | 8.518 | 460 | 35 | 2.991.372 |
| 15. | Crikvenica | 844 | 52 | 5 | 323.023 |
| 16. | Opatija | 583 | 28 | 4 | 202.192 |
| 17. | Gospić | 1.001 | 63 | 12 | 416.720 |
| 18. | Virovitica | 1.974 | 116 | 15 | 754.901 |
| 19. | Požega | 1.847 | 94 | 6 | 623.747 |
| 20. | Slavonski Brod | 6.126 | 342 | 26 | 2.188.707 |
| 21. | Zadar | 6.734 | 336 | 26 | 2.274.256 |
| 22. | Osijek | 7.610 | 402 | 21 | 2.595.610 |
| 23. | Šibenik | 3.264 | 191 | 22 | 1.232.134 |
| 24. | Vinkovci | 3.636 | 200 | 8 | 1.253.861 |
| 25. | Makarska | 1.562 | 92 | 7 | 574.185 |
| 26. | Split | 13.783 | 631 | 37 | 4.406.604 |
| 27. | Pula-Pola | 4.646 | 237 | 26 | 1.623.912 |
| 28. | Labin | 1.069 | 70 | 8 | 429.616 |
| 29. | Pazin | 1.360 | 92 | 12 | 564.245 |
| 30. | Poreč-Parenzo | 1.467 | 92 | 8 | 562.908 |
| 31. | Rovinj-Rovigno | 1.101 | 64 | 8 | 417.173 |
| 32. | Umag-Umago | 1.022 | 59 | 9 | 393.713 |
| 33. | Dubrovnik | 3.202 | 174 | 14 | 1.131.829 |
| 34. | Čakovec | 2.707 | 192 | 12 | 1.091.507 |
|  | **UKUPNO GRADOVI** | **109.544** | **5.936** | **526** | **38.901.055** |
|  | **SVEUKUPNO RH** | **332.463** | **18.973** | **2.573** | **122.688.327** |

\* U Varaždinskoj županiji rashodi za nabavu proizvedene dugotrajne imovine i dodatna ulaganja na nefinancijskoj imovini su umanjeni za 3.000.000 kuna (najam – JPP), a istovremeno za isti iznos su uvećani materijalni i financijski rashodi.

Rashode za nabavu proizvedene dugotrajne imovine i dodatna ulaganja na nefinancijskoj imovini županije, Grad Zagreb i gradovi planiraju i troše na osnovi Plana rashoda za nabavu proizvedene dugotrajne imovine i dodatna ulaganja na nefinancijskoj imovini za 2015. godinu, u kojem se planiraju kapitalni projekti osnovnog školstva koji će se realizirati tijekom 2015. godine.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini sadržava sve kapitalne projekte u osnovnom školstvu bez obzira na izvore sredstava iz kojih se financiraju.

Pri tome Plan mora obavezno sadržavati prikaz kapitalnih projekata koji se financiraju rashodima za nabavu proizvedene dugotrajne imovine i dodatna ulaganja na nefinancijskoj imovini iz stupca 5 prethodne tablice. U slučaju da nositelji financiranja mogu osigurati i druge izvore sredstava, u Planu se također prikazuju i kapitalni projekti koji se financiraju iz tih izvora, kao što su vlastita proračunska sredstva za kapitalne projekte u osnovnom školstvu, uzeti zajmovi za kapitalne projekte u osnovnom školstvu, transferi iz drugih proračuna i sl.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini donosi nadležno tijelo nositelja financiranja (županije, Grada Zagreba i gradova) u skladu sa zakonom i statutom, najkasnije do 15. svibnja 2015. godine.

Izmjene i dopune Plana rashoda za nabavu proizvedene dugotrajne imovine i dodatna ulaganja na nefinancijskoj imovini, koje donosi nadležno tijelo, provode se tijekom proračunske godine u suglasnosti s Ministarstvom znanosti, obrazovanja i sporta.

Ministarstvo znanosti, obrazovanja i sporta izdaje prethodne suglasnosti na planove rashoda za nabavu proizvedene dugotrajne imovine i dodatna ulaganja na nefinancijskoj imovini. Po dobivanju pisane prethodne suglasnosti moguće je koristiti sredstva za ove rashode.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini treba sadržavati samo ulaganja u kapitalne projekte koji se odnose na izgradnju i opremanje novih građevina, kao i nadogradnju, rekonstrukciju i opremanje postojećih građevina. Pod kapitalnim projektom ne podrazumijevaju se planska investicijska i tekuća održavanja postojećih građevina.

Plan sadržava škole na koje se odnose ulaganja, vrstu i opseg ulaganja, ukupno planirani iznos potreban za realizaciju svih ulaganja obuhvaćenih projektom od početka do kraja projekta i planirani iznos u 2015. godini, i to prema izvorima sredstava:

1. rashodi za nabavu proizvedene dugotrajne imovine i dodatna ulaganja na nefinancijskoj imovini iz stupca 5 prethodne tablice,

2. vlastita proračunska sredstva za kapitalne projekte u školstvu,

3. uzeti zajmovi za kapitalne projekte u školstvu,

4. transferi iz drugih proračuna i sl.

Ministarstvo znanosti, obrazovanja i sporta će izdati uvjetne prethodne suglasnosti na planove koji ne sadržavaju isključivo kapitalne projekte.

Realizacija ovih rashoda u dijelu koji se odnosi na kapitalne pomoći izravnanja iz državnog proračuna moguća je tek po izvršenju radova i nabavi roba i usluga, a ne anticipativno.

Zahtjevi za realizaciju rashoda za nabavu proizvedene dugotrajne imovine i dodatna ulaganja na nefinancijskoj imovini provode se isključivo putem obrasca DEC-OŠ-2015., koji je sastavni dio ove Odluke.

PRIJELAZNE I ZAVRŠNE ODREDBE

IV.

Sredstva za financiranje decentraliziranih funkcija osnovnog školstva županije, Grad Zagreb i gradovi ostvaruju iz dodatnog udjela poreza na dohodak po stopi 1,9%.

Ako županije, Grad Zagreb i gradovi iz dodatnog udjela poreza na dohodak po stopi od 1,9% ne ostvare sredstva potrebna za financiranje decentraliziranih funkcija osnovnog školstva, razliku do ukupnih bilančnih prava ostvaruju s pozicije izravnanja za decentralizirane funkcije iz Državnog proračuna Republike Hrvatske za 2015. godinu.

Kontrolu ostvarivanja tih prihoda obavlja Ministarstvo financija, a kontrolu izvršavanja rashoda obavlja Ministarstvo znanosti, obrazovanja i sporta.

V.

Županije, Grad Zagreb i gradovi dužni su donijeti vlastite odluke o kriterijima, mjerilima i načinu financiranja decentraliziranih funkcija osnovnog školstva za 2015. godinu u okvirima bilanciranih sredstava i po namjenama utvrđenim u točkama II. i III. ove Odluke.

VI.

Županije, Grad Zagreb i gradovi dužni su Ministarstvu znanosti, obrazovanja i sporta izvještaje za razdoblje od 1. siječnja do 31. prosinca 2015. godine dostaviti do 31. ožujka 2016. godine na obrascu OŠ-DEC-IZVJEŠĆE, koji je sastavni dio ove Odluke.

VII.

Županije, Grad Zagreb i gradovi koji su primijenili model javno-privatnog partnerstva (JPP) mogu zatražiti uvećanje materijalnih i financijskih rashoda za iznos najma uz uvjet da se za isti iznos umanje rashodi za nabavu proizvedene dugotrajne imovine i dodatna ulaganja na nefinancijskoj imovini.

VIII.

Ministarstvo znanosti, obrazovanja i sporta, na zahtjev nositelja financiranja, može predložiti Vladi Republike Hrvatske preraspodjelu ili prenamjenu utvrđenih bilančnih prava županijama, Gradu Zagrebu, odnosno gradovima u sklopu ukupno utvrđenih bilančnih prava za financiranje decentraliziranih funkcija osnovnog školstva, ako utvrdi da je zbog realizacije programa javnih potreba osnovnog školstva to potrebno.

Svoje zahtjeve nositelji financiranja podnose Ministarstvu znanosti, obrazovanja i sporta najkasnije do 30. lipnja 2015. godine, a Ministarstvo znanosti, obrazovanja i sporta je najkasnije do 31. kolovoza 2015. godine dužno predložene izmjene i dopune dostaviti na mišljenje Ministarstvu financija.

IX.

Županije, Grad Zagreb i gradovi dužni su rashode za materijal, dijelove i usluge tekućeg i investicijskog održavanja te rashode za nabavu proizvedene dugotrajne imovine i dodatna ulaganja na nefinancijskoj imovini realizirati u skladu sa Zakonom o javnoj nabavi.

Županije, Grad Zagreb i gradovi ne mogu započinjati realizaciju nabave proizvedene dugotrajne imovine i dodatna ulaganja na nefinancijskoj imovini bez izrade investicijskog elaborata u kojem su precizno utvrđeni: opseg radova i usluga, vrijednost radova i usluga, vrijeme realizacije i realni izvori sredstava, kao i prethodne suglasnosti Ministarstva znanosti, obrazovanja i sporta na Plan rashoda za nabavu proizvedene dugotrajne imovine i dodatna ulaganja na nefinancijskoj imovini.

X.

Nadležna tijela županija, Grada Zagreba i gradova – nositelja financiranja osnovnog školstva mogu na osnovi vlastite odluke o kriterijima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2015. godini i vlastite odluke o kriterijima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2015. godini, a uz prethodnu suglasnost Ministarstva znanosti, obrazovanja i sporta, udružiti sredstva za nabavu proizvedene dugotrajne imovine i dodatna ulaganja na nefinancijskoj imovini u osnovnom i srednjem školstvu do razine utvrđene u ovoj Odluci i u Odluci o kriterijima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2015. godini.

Zahtjevi za suglasnosti za udruživanje dostavljaju se Ministarstvu financija i Ministarstvu znanosti, obrazovanja i sporta najkasnije do 30. lipnja 2015. godine.

XI.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/15-04/34

Urbroj: 50301-04/04-15-2

Zagreb, 5. veljače 2015.

Predsjednik

Zoran Milanović, v. r.

![](dodatni/434706.jpg)

![](dodatni/434707.jpg)

15 06.02.2015 Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2015. godini

15 06.02.2015 Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2015. godini

15 06.02.2015 Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2015. godini

15 06.02.2015 Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2015. godini

15 06.02.2015 Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2015. godini